cyanic-selkie/wikianc huggingface dataset:
Γουόκερ Έβανς
Βιογραφία
Γεννήθηκε το 1903 στο Σαιντ Λούις της πολιτείας του Μιζούρι. Σπούδασε στην Ακαδημία Phillips στη Μασσαχουσέτη και αργότερα, κατά την περίοδο 1922-1926, στο κολέγιο Williams. Τα επόμενα δύο χρόνια εργάστηκε στη δημόσια βιβλιοθήκη της Νέας Υόρκης, πριν εγκατασταθεί για ένα χρόνο στο Παρίσι, για σπουδές λογοτεχνίας. Μετά την επιστροφή του στην Αμερική, ήρθε σε επαφή με τη φωτογραφία, στην οποία έστρεψε το ενδιαφέρον του. Οι πρώτες του επαγγελματικές δουλειές καταγράφονται στα 1930, όταν φωτογραφίες του δημοσιεύτηκαν στο περιοδικό Hound & Horn, καθώς και στην έκδοση του έργου The Bridge, του ποιητή Χαρτ Κρέιν. Ακολούθησαν και άλλες λιγοστές παραγγελίες, με σημαντικότερη αυτή που του ανατέθηκε από την υπηρεσία Farm Security Administration των Ηνωμένων Πολιτειών, με σκοπό την καταγραφή των συνθηκών ζωής των Αμερικανών αγροτών κατά τη περίοδο του οικονομικού κραχ.
Παράλληλα με το φωτογραφικό του έργο, ο Έβανς εργάστηκε την περίοδο 1943-1945 ως συντάκτης του περιοδικού Time, γράφοντας κριτικές βιβλίων. Από το 1945 υπήρξε φωτογράφος για το περιοδικό Fortune, το οποίο εγκατέλειψε το 1965, όταν διορίστηκε καθηγητής Γραφικού Σχεδίου (Graphic Design) στο Πανεπιστήμιο του Γέηλ.
Στη διάρκεια της σταδιοδρομίας του ως φωτογράφος, απέσπασε τρεις υποτροφίες του Ιδρύματος Guggenheim (1940, 1941 και 1959). Το 1971, το Μουσείο Μοντέρνας Τέχνης της Νέας Υόρκης φιλοξένησε μία σημαντική αναδρομική έκθεση έργων του. Πέθανε το 1975 στην πόλη Νιου Χέιβεν του Κονέκτικατ.
Εξωτερικοί σύνδεσμοι
Κατηγορία:Αμερικανοί άνδρες φωτογράφοι
Κτηνοτρόφος
Κτηνοτρόφος είναι εκείνος που φροντίζει ζώα, έχοντας σκοπό να εκμεταλλευτεί εμπορικά είτε τα ίδια, είτε τα προϊόντα που προέρχονται από αυτά.
Οι ασχολίες ενός κτηνοτρόφου είναι καθημερινές (π.χ. η φύλαξη του κοπαδιού στα βοσκοτόπια, το άρμεγμα ή το μάζεμα των αυγών, ο καθαρισμός των χώρων που ζουν τα ζώα και τις στάνες, το πότισμα των ζώων, η περιποίηση των ζώων από αρρώστιες ή μικροτραυματισμούς κτλ), αλλά και εποχιακές (π.χ. το κούρεμα, η συγκέντρωση και η εμπορία του μαλλιού των ζώων, η παραγωγή τυριού, αλλαντικών, καπνιστών ή άλλων προϊόντων κτλ). Σε οργανωμένες κτηνοτροφικές μονάδες, κάποιες από τις παραπάνω εργασίες (π.χ. το τάισμα ή το άρμεγμα των ζώων), γίνονται με τη βοήθεια μηχανημάτων, ωστόσο η συμμετοχή του κτηνοτρόφου για την τήρηση του καθημερινού ή εποχιακού προγράμματος, είναι πάντα απαραίτητη.
Παλαιότερα για να γίνει κάποιος κτηνοτρόφος, αρκούσε η θέληση του για το επάγγελμα και η εμπειρία του, αφού κάθε κτηνοτρόφος ασχολούνταν με ένα είδος ζώου (π.χ. γιδοβοσκός, χοιροβοσκός, αγελαδοτρόφος κτλ). Σήμερα, απαιτούνται πιο ειδικές γνώσεις προκειμένου να επιτυγχάνεται γρηγορότερη αύξηση των παραγόμενων προϊόντων ή ταχύτερη ανάπτυξη των ζώων, οι οποίες αποκτώνται από τους κτηνοτρόφους μέσω γεωργοκτηνοτροφικών λυκείων, ή από Τ.Ε.Ε. ζωικής παραγωγής. Επιπλέον,παρέχονται και σπουδές σε τριτοβάθμιο επίπεδο στα Τ.Ε.Ι. ζωικής παραγωγής, αλλά και σε επίπεδο Α.Ε.Ι., στις Ανώτατες Γεωπονικές Σχολές
Μερικά από τα βασικά προσόντα ενός κτηνοτρόφου, θα πρέπει να είναι η αγάπη για την φύση και τα ζώα, η υπομονή και η ευαισθησία για τη φροντίδα τους, αλλά και η σωματική αντοχή. Παράλληλα, ένας κτηνοτρόφος θα πρέπει να διαθέτει συνέπεια, υπευθυνότητα αλλά και η ευσυνειδησία, προκειμένου να διασφαλίζεται εκτός της υγιεινής των ζώων και η προστασία της υγείας των καταναλωτών.
Το επάγγελμα του κτηνοτρόφου θεωρείται ένα από τα πιο δύσκολα επαγγέλματα, αφού απαιτεί ανθυγιεινές συνθήκες εργασίας με εισπνοή δυσάρεστων οσμών, απασχόληση σε δύσκολες καιρικές συνθήκες, καθημερινή απασχόληση και για πολλές ώρες (τα ζώα χρειάζονται καθημερινή φροντίδα σε όλη τη διάρκεια του χρόνου, επομένως δεν υπάρχουν αργίες ή εορτές, ενώ οι εργασίες ξεκινούν πολύ νωρίς το πρωί και τελειώνουν αργά το βράδυ) κ.α.
Κατάλογος γλωσσών και διαλέκτων
Αυτός είναι ένας κατάλογος γλωσσών κατά αλφαβητική σειρά στα ελληνικά.
Για κατάταξη των γλωσσών με βάση τη γλωσσική οικογένεια που ανήκουν δείτε την Κατηγορία:Γλώσσες.
{| class="sortable wikitable" ! width="250px" | Χώρα !! Επίσημη Γλώσσα (Γλώσσες της Ανδόρρας)
B
(Γλώσσες του Βελγίου)
Παραπομπές
Κατηγορία:Γλώσσες γλωσσων και διαλεκτων Κατηγορία:Διάλεκτοι
Σπυρίδων Ξύνδας
Ο Σπυρίδων Ξύνδας (Κέρκυρα, 8 Ιουνίου 1812 – Αθήνα, 25 Νοεμβρίου 1896) ήταν Έλληνας συνθέτης και ερμηνευτής κιθάρας.
Βιογραφία
Ήταν ένας από τους πρωτεργάτες της Επτανησιακής Μουσικής Σχολής και συνεισέφερε σημαντικά στην καλλιέργεια της έντεχνης νεοελληνικής μουσικής και στην εδραίωση της μουσικής παιδείας στην Κέρκυρα και την Αθήνα. Σπούδασε μουσική στη Νάπολη από το 1833 έως το 1837, παρά τον Niccolò Antonio Zingarelli. Επιστρέφοντας το 1837 στην Κέρκυρα, μαθήτευσε κοντά στον Νικόλαο Χαλικιόπουλο Μάντζαρο, με τον οποίον ίδρυσε στη συνέχεια τη Φιλαρμονική Εταιρεία Κερκύρας, όπου για πολλά χρόνια δίδαξε θεωρητικά και εκκλησιαστική μουσική. Παράλληλα φαίνεται ότι δίδαξε στο Αρσάκειο της Κερκύρας από το 1875 έως το 1883. Μαθητής του υπήρξε ο Σπυρίδων Φιλίσκος Σαμάρας για τον οποίον κυκλοφορεί η μη εξακριβωμένη φήμη ότι ήταν και νόθος γιος του. Συχνά ο Ξύνδας περιόδευε στην Ελλάδα παίζοντας κιθάρα σε συναυλίες, ενώ τον συνόδευε στο τραγούδι η κόρη του. Το 1886 εγκαθίσταται στην Αθήνα, οπού εκεί και θα πεθάνει δέκα χρόνια αργότερα, τυφλός και σε άθλια οικονομική κατάσταση.
Ο Ξύνδας έγραψε πολλά έργα για κιθάρα, αλλά και τραγούδια, καντάδες, όπερες σε ιταλικά και ελληνικά λιμπρέτα κ.ά. και καταπιάστηκε συστηματικά με τη φωνητική μουσική. Η όπερά του Ο Υποψήφιος Βουλευτής (πρεμιέρα τον Σεπτέμβριο του 1867 στο θέατρο San Giacomo της Κέρκυρας), διανθισμένη με φολκλορικά στοιχεία από την επτανησιακή (και όχι μόνο) παράδοση, αλλά και γεμάτη με έντονη κοινωνική κριτική, είναι το πρώτο μελόδραμα που γράφτηκε από Έλληνα συνθέτη σε ελληνικό λιμπρέτο, το κείμενο του οποίου υπογράφει ο Ιωάννης Ρινόπουλος. Στην Αθήνα παίχτηκε στις 14 Μαρτίου 1888 στο Χειμερινό Θέατρο Αθηνών - Μπούκουρα από τον Ελληνικό Μελοδραματικό Θίασο του Αντωνίου Λάνδη. Το 2017 και μετά από 150 χρόνια από την κερκυραϊκή πρεμιέρα του, το ξεχασμένο αυτό έργο ανέβηκε σε πανηγυρική παράσταση στο Δημοτικό Θέατρο Κερκύρας, ενώ το λιμπρέτο του αποκαταστάθηκε και εκδόθηκε σε συλλεκτική επετειακή έκδοση από τη Φιλαρμονική Εταιρεία Κερκύρας. Η υπόθεση του έργου εκτυλίσσεται στο εξωαστικό περιβάλλον της Κέρκυρας το 1857 και θίγει τα προβλήματα του αγροτικού πληθυσμού, καθώς και την ανεντιμότητα των πολιτικών.
Πολλά από τα έργα του Ξύνδα πιστεύεται ότι χάθηκαν στο βομβαρδισμό της Κέρκυρας κατά το Β' Παγκόσμιο Πόλεμο.
Έργα
thumb|right|Η πρώτη σελίδα από το «Quinteto Finale» από την τρίτη πράξη της όπερας «Anna Winter», σε χειρόγραφο του συγγραφέα. Εκτίθεται στο Μουσείο Μουσικής της Φιλαρμονικής Εταιρείας Κερκύρας.
Τραγούδια
Έγραψε πολλά τραγούδια δημοφιλέστερα των οποίων ήταν:
Εξωτερικοί σύνδεσμοι
Κατηγορία:Έλληνες κιθαρίστες Κατηγορία:Επτανησιακή σχολή Κατηγορία:Συνθέτες όπερας Κατηγορία:Συνθέτες του Ρομαντισμού Κατηγορία:Έλληνες συνθέτες κλασικής μουσικής
Σαν Τζασίντο
Το Σαν Τζασίντο (αγγλικά: San Jacinto) είναι μία από τις παλαιότερες πόλεις στην κομητεία Riverside στις νότιες περιοχές της πολιτείας της Καλιφόρνια των ΗΠΑ, κοντά στα σύνορα με το Μεξικό. Στην απογραφή του 2010 είχε 44.199 κατοίκους. Η πόλη καταλαμβάνει 67,6 χλμ2.
Παραπομπές
Κατηγορία:Πόλεις της Καλιφόρνια
Κερί (αντικείμενο)
μικρογραφία|Νεαρός Άνδρας με ένα Κερί, πίνακας του Μισέλ Γκομπά, 1681. μικρογραφία|Κηροκόπτης μικρογραφία|Κηροσβέστης.
Μαχμούτ Πασάς Δράμαλης
Ο Μαχμούτ Αλή Πασάς Δράμαλης (1770 - 26 Οκτωβρίου 1822) ήταν Οθωμανός Αλβανικής καταγωγής αρχιστράτηγος, επικεφαλής μεγάλης τουρκικής στρατιάς που στάλθηκε το 1822 στην Πελοπόννησο προκειμένου να καταπνίξει την Ελληνική Επανάσταση. Τελικά η εκστρατεία του απέτυχε και ο στρατός του υπέστη μεγάλη πανωλεθρία στη Μάχη των Δερβενακίων.
Κερί (αντικείμενο)
Κερί ονομάζουμε το αντικείμενο που αποτελείται από φιτίλι τοποθετημένο μέσα σε κερί ή άλλη εύφλεκτη ουσία. Παρέχει φως, και σε κάποιες περιπτώσεις, άρωμα. Μπορεί επίσης να παρέχει θερμότητα ή να χρησιμοποιείται για την μέτρηση του χρόνου. Ο κατασκευαστής κεριών είναι γνωστός ως κηροποιός.
Μαχμούτ Πασάς Δράμαλης
Στρατιωτική δράση
Γεννήθηκε το 1770 στη Δράμα, γεγονός στο οποίο όφειλε την προσωνυμία του Δράμαλης. Συμμετείχε σε πολλές εκστρατείες στα Βαλκάνια όπου και διακρίθηκε για τις στρατιωτικές του ικανότητες. Το 1808 διαδέχτηκε τον πατέρα του Χαλίλ Μεχμέτ στην τοπαρχία της Δράμας. Το 1820 διορίστηκε διοικητής της Λάρισας. Τον ίδιο χρόνο συμμετείχε μαζί με τον Χουρσίτ Πασά στην εκστρατεία εναντίον του Αλή Πασά των Ιωαννίνων. Τον επόμενο χρόνο αντιμετώπισε με επιτυχία τις εξεγέρσεις των Ελλήνων στα Άγραφα και το Πήλιο. Μετά το θάνατο του Αλή Πασά ανακηρύχτηκε «Μόρα βαλεσή», δηλαδή διοικητής του Μωριά (Πελοποννήσου), αντικαθιστώντας τον Χουρσίτ Πασά που είχε πέσει στη δυσμένεια του Σουλτάνου. Με αυτή του την ιδιότητα το καλοκαίρι του 1822 ξεκίνησε την εκστρατεία του στην Πελοπόννησο.
Η εκστρατεία στην Πελοπόννησο
Ο Δράμαλης επικεφαλής μιας στρατιάς 30.000 περίπου ανδρών έφτασε την 1η Ιουλίου του 1822 στη Θήβα και την πυρπόλησε. Στη συνέχεια καταλαμβάνει διαδοχικά την Αττική, την Κόρινθο και στις 12 Ιουλίου φτάνει στο Άργος. Εκεί συναντά την πεισματική αντίσταση 700 Ελλήνων υπό τον Δημήτριο Υψηλάντη που βρίσκονται κλεισμένοι στην ακρόπολη του Άργους. Όσο οι Τούρκοι πολιορκούσαν την ακρόπολη, με διαταγή του Κολοκοτρώνη, καίγονται τα σπαρτά της πεδιάδας του Άργους και μολύνονται οι πηγές προκειμένου να λιμοκτονήσει ο τουρκικός στρατός. Όταν οι τροφές εξαντλούνται, ο Δράμαλης αποφασίζει να επιστρέψει στην Κόρινθο περνώντας από τα Δερβενάκια. Στις 26 Ιουλίου οι Τούρκοι επιχειρούν να περάσουν από τα στενά των Δερβενακίων αλλά κατατροπώνονται από τους Έλληνες που έχουν καταλάβει τους γύρω λόφους και οπισθοχωρούν. Δύο μέρες αργότερα επιχεἰρησαν να διαφύγουν από τα στενά του Αγιονορίου αλλά και εκεί υπέστησαν πανωλεθρία. Ο ίδιος ο Δράμαλης κατάφερε τελικά να φτάσει στην Κόρινθο αλλά η εκστρατεία στην Πελοπόννησο ήταν καταστροφική. Από τους 30.000 περίπου άνδρες που συμμετείχαν στην εκστρατεία, έφτασαν στην Κόρινθο μόνο 6.000. Τον Οκτώβριο του ίδιου έτους ο Δράμαλης πέθανε στην Κόρινθο από τη λύπη του για τη μεγάλη καταστροφή του στρατού του, σε ηλικία 52 ετών. Στην πραγματικότητα ο θάνατός του φαίνεται να προκλήθηκε από τον τύφο που εκείνη την περίοδο μάστιζε το στράτευμά του.
Πηγές
Κατηγορία:Οθωμανοί στρατιωτικοί
Κερί (αντικείμενο)
Για την καύση ενός κεριού μια πηγή θερμότητας (συχνά μια γυμνή φλόγα) χρησιμοποιείται για να ανάψει το φιτίλι του κεριού, το οποίο κατόπιν λιώνει και εξατμίζει μια μικρή ποσότητα καυσίμου (το περιβάλλον κερί). Μόλις εξατμιστεί, το καύσιμο συνδυάζεται με το ατμοσφαιρικό οξυγόνο και αναφλέγεται, σχηματίζοντας μια σταθερή φλόγα. Η φλόγα αυτή παρέχει επαρκή θερμότητα για να διατηρεί το κερί αναμμένο, μέσω μία αυτοσυντηρούμενης αλυσίδας γεγονότων: η θερμότητα της φλόγας λιώνει το πάνω μέρος της μάζας του στερεού καυσίμου, έπειτα το λιωμένο καύσιμο διαποτίζει το φιτίλι και κινείται στο πάνω μέρος του μέσω τριχοειδούς δράσης, και τέλος το καύσιμο εξατμίζεται και καίγεται μέσα στην φλόγα του κεριού.
Καθώς η μάζα του στερεού καυσίμου λιώνει και καταναλώνεται, το κερί κονταίνει. Μέρη του φιτιλιού, τα οποία δεν παράγουν εξατμισμένο καύσιμο, καταναλώνονται από την φλόγα. Η καύση του φιτιλιού περιορίζει το εκτεθειμένο μήκος του, διατηρώντας έτσι μία διαρκή θερμοκρασία καύσης και έναν διαρκή ρυθμό κατανάλωσης του καυσίμου. Μερικά φιτίλια χρειάζονται συχνό κόψιμο με ψαλίδι ή ειδικό κόφτη φιτιλιών, συνήθως σε μήκος 0,7 εκατοστών, ώστε να παρέχουν πιο αργή, σταθερή καύση και ώστε να αποφεύγεται η δημιουργία καπνού.
Κατηγορία:Φωτεινές πηγές Κατηγορία:Καύση Κατηγορία:Ορθόδοξη Θεία Λειτουργία Κατηγορία:Καθολική Εκκλησία
Πανεπιστήμιο Κουίν Μέρι του Λονδίνου
Το Πανεπιστήμιο Κουίν Μέρι του Λονδίνου είναι ένα δημόσιο ερευνητικό πανεπιστήμιο στο Λονδίνο. Επιπλέον, είναι ένα από τα συστατικά κολέγια του ομοσπονδιακού Πανεπιστήμιο του Λονδίνου. Ιδρύθηκε το 1785 ως London Hospital Medical College. Πήρε το όνομα του από την Μαίρη του Τεκ.
Εξωτερικοί σύνδεσμοι
Κατηγορία:Πανεπιστήμιο του Λονδίνου
Μουσική διανομή
Η μουσική διανομή είναι όρος της μουσικής βιομηχανίας. Περιγραφει μια συλλογή μουσικών κομματιών που εκδίδεται συνήθως από μια δισκογραφική εταιρεία. Η μουσική διανομή πρειέχεται συνήθως σε ένα ή περισσότερους δίσκους βυνιλίου ή CDs, οι οποίοι εκδίδονται την ίδια ημερομηνία.
Είδη μουσικών διανομών
Οι μουσικές διανομές κατηγοριοποιούνται παραδοσιακά σε τρία είδη:
Τα singles περιέχουν δύο ή τρία μουσικά κομμάτια, με επιμέρους εκδοχές τους, συνήθως remixes. Οι διανομές τύπου άλμπουμ περιέχουν συνήθως πάνω από δέκα κομμάτια ή, εναλλακτικά, πάνω από 20 λεπτά μουσικής. Τέλος, η κατηγορία EP, ένα σχετικά καινούργιο φαινόμενο, βρίσκεται ενδιάμεσα των άλλων δύο ως προς τον αριθμό κομματιών και τον συνολικό χρόνο.
Κατηγορία:Δισκογραφία
Παλάτι Κίκιν
Το Παλάτι Κίκιν (ρωσικά: Кикины палаты) είναι μία από τις παλαιότερες κτιριακές κατασκευές στην Αγία Πετρούπολη της Ρωσίας. Η μικρού μεγέθους αυτή κατοικία παραγγέλθηκε από τον Αλεξάντερ Κίκιν το 1714. Το όνομα του αρχιτέκτονα είναι άγνωστο, ωστόσο οι ομοιότητες με το Παλαιό Παλάτι του Πέτερχοφ είναι αρκετές, πιθανολογώντας την αρχιτεκτονική του πατρότητα στον Αντρέας Σχλύτερ.
Η ανέγερση του παλατιού δεν είχε ακόμη ολοκληρωθεί, όταν ο Αλεξάντερ Κίκιν έπεσε σε δυσμένεια και, κατόπιν, εκτελέστηκε το 1718. Το κτίριο κατασχέθηκε από το Στέμμα και χρησιμοποιήθηκε για την φιλοξενία της βασιλικής βιβλιοθήκης και του ερμαριού αξιοπερίεργων αντικειμένων της Ακαδημίας των Επιστημών (αργότερα μεταφέρθηκε στο Κτίριο Κουνστκάμερ). Η αρχική διώροφη κατοικία επεκτάθηκε, με την προσθήκη ενός τρίτου ορόφου κάποια στιγμή στην διάρκεια της δεκαετίας του 1720.
Μετά το 1733, το κτίριο φιλοξένησε το διοικητικό γραφείο της Ιππικής Φρουράς, καθώς και το νοσοκομείο της. Ανακατασκευάστηκε πλήρως το 1829, ενώ η μπαρόκ αρχιτεκτονικού ρυθμού διακόσμησή του απομακρύνθηκε. Το ερειπωμένο κτίριο καταστράφηκε περαιτέρω από σειρά αεροπορικών βομβαρδισμών στην διάρκεια της δεκαετίας του 1940.
Ήταν η Ίρινα Μπενουά, μέλος της γνωστής οικογένειας Μπενουά, η οποία ανέλαβε την ανακαίνιση του κτιρίου στην θεωρούμενη ως Πετροβιανού Μπαρόκ μορφή του, σε μία διαδικασία η οποία διήρκεσε από το 1952 έως το 1956. Το Παλάτι Κίκιν φιλοξενεί, σήμερα, μουσική σχολή.
Εξωτερικοί σύνδεσμοι
Κατηγορία:Μπαρόκ αρχιτεκτονική στη Ρωσία Κατηγορία:Κτίρια και κατασκευές στην Αγία Πετρούπολη Κατηγορία:Αξιοθέατα στη Ρωσία
Ατρησία οισοφάγου
Ατρησία οισοφάγου είναι η κατάσταση στην οποία ο οισοφάγος δεν ενώνεται με τον στόμαχο ή ενώνεται αφού δημιουργήσει συρίγγιο με την τραχεία. Είναι μία παιδοχειρουργική πάθηση και εμφανίζεται με λίγο μεγαλύτερη συχνότητα στα αγόρια από ότι στα κορίτσια.
Εμβρυολογία
Το αρχέγονο έντερο κατά την τέταρτη εβδομάδα της εμβρυϊκής ζωής διαιρείται σε 2 μοίρες. Η μία σχηματίζει το πεπτικό σύστημα ( οισοφάγος, στόμαχος κτλ ) και η άλλη τμήμα του αναπνευστικού (τραχεία, βρόγχοι κτλ). Ο ατελής διαχωρισμός θα οδηγήσει αργότερα στην κατάσταση της ατρησίας.
Κλινική εικόνα
Ανάλογα με την περίπτωση (ανατομικά) έχουμε και την κλινική εικόνα της πάθησης. Στην πρώτη περίπτωση έχουμε επεισόδια πνιγμού και πνευμονίτιδας, λόγω της επικοινωνίας πεπτικού-αναπνευστικού συστήματος. Στην δεύτερη έχουμε εμέτους και άρνηση σίτισης. Κάτι που μπορεί να φανεί με σκαφοειδή κοιλιά.
Διάγνωση
Το καλύτερο είναι να γίνεται κατά τον προγεννητικό έλεγχο καθώς έτσι θα προετοιμαστούμε καλύτερα για την κατάλληλη θεραπεία. Έχουμε πολυυδράμνιο, καθώς το έμβρυο δεν μπορεί να κάνει κατάποση του αμνιακού υγρού, επίσης λείπει η γαστρική φυσαλίδα. Μετά την γέννηση, μπορούμε να διαγνώσουμε την πάθηση με την μη προώθηση του ρινογαστρικού καθετήρα σίτισης.
Αντιμετώπιση
Γίνεται προσπάθεια ανάταξης της βλάβης. Αρχικά απολινώνεται, εάν υπάρχει το τραχειοοισοφαγικό συρίγγιο. Σε δέυτερο χρόνο γίνεται προσπάθεια να αποκατασταθεί η συνέχεια του πεπτικού σωλήνα. Εάν το χάσμα είναι μεγάλο, τότε αντιμετωπίζεται με στομίες στα δύο άκρα του σωλήνα, εάν είναι μικρό γίνεται άμεση αποκατάσταση. Σημειώνεται ότι τμήμα μπορεί να χρησιμοποιηθεί από το έντερο του νεογνού.
Πρόγνωση
Δεν υπάρχουν πουθενά ασφαλή στατιστικά στοιχεία. Ωστόσο, η πρόγνωση, η πορεία δηλαδή του νεογνού και η βιωσιμότητα του, εξαρτώνται σε μεγάλο βαθμό από την ύπαρξη επιπλέον συγγενών ανωμαλιών και από το βάρος γέννησης
Βιβλιογραφία
Κατηγορία:Παθήσεις του πεπτικού συστήματος
Ράφαελ Φαν ντερ Φάαρτ
Ο Ράφαελ Φαν ντερ Φάαρτ (ολλανδικά: Rafael Ferdinand van der Vaart, γεννήθηκε 11 Φεβρουαρίου 1983) είναι Ολλανδός πρώην ποδοσφαιριστής, ο οποίος ήταν σταθερό μέλος της εθνικής του ομάδας για μία δεκαετία. Η συνήθης θέση του είναι επιτελικός μέσος αλλά μπορεί επίσης να παίξει ως δεύτερος επιθετικός. Ο Φαν ντερ Φααρτ ξεκίνησε την καριέρα του στη διάσημη ακαδημία του ΑΦΚ Άγιαξ και μπήκε στην πρώτη ομάδα στην ηλικία των 17 χρόνων. Στη συνέχεια πήρε μεταγραφή για το Αμβούργο, για τη Ρεάλ Μαδρίτης και την Τότεναμ Χότσπερ. Ο Φαν ντερ Φααρτ είναι γνωστός για την ακρίβεια της πάσας του και για την ικανότητα και των δύο ποδιών του.
ΑΦΚ Άγιαξ
Ο Φαν ντερ Φααρτ γεννήθηκε στο Χέμσερκ από Ολλανδό πατέρα και Ισπανή μητέρα. Στην ηλικία των 10 ετών μπήκε στην ακαδημία του Άγιαξ. Ήταν μαζί με τους συμπαίκτες του στην εθνική Τζον Χάιτινγκα και Γουέσλεϊ Σνάιντερ. Αρχικά υπέγραψε στον Άγιαξ σε δοκιμαστική βάση αλλά αφού εντυπωσίασε τους προπονητές έγινε μόνιμος στην ομάδα. Στην ηλικία των 17 ετών έκανε την πρώτη του εμφάνιση με την ανδρική ομάδα του Άγιαξ σε μια ισοπαλία 1-1 εναντίον της Ντε Μπος στις 19 Απριλίου 2000 τη σεζόν 1999-2000.
Τη σεζόν 2000-2001 ο προπονητής του Αίαντα Κο Αντριάνσε αύξησε τον χρόνο συμμετοχής του Φαν ντερ Φααρτ βάζοντας τον στην θέση του επιτελικού μέσου. Βραβεύτηκε ως το καλύτερο ευρωπαϊκο ταλέντο της χρονιάς από μία ιταλική ποδοσφαιρκή ιστοσελίδα.
Την επόμενη χρονιά ο Φαν ντερ Φααρτ είχε ένα σοβαρό τραυματισμο στο γόνατο και έτσι έμεινε εκτός αγωνιστικής δράσης για αρκετούς μήνες. Με το που επανήλθε στην αγωνιστική δράση ξανατραυμάτισε το ίδιο γόνατο στις 2 Απριλίου 2002 και χρειάστηκε να χειρουργηθεί και να αφαιρεθεί ο μηνίσκος του. Ένας τραυματισμός τον οδήγησε στο να χάσει κάποιους αγώνες από την επιτυχημένη χρονιά του Άγιαξ στην Ερεντιβίζιε και τον θρίαμβο στο ολλανδικό κύπελλο εναντίον της Ουτρέχτης, αλλά αυτό δεν τον σταμάτησε από το να ονομαστεί ολλανδικό ταλέντο της χρονιάς.
Την αγωνιστική περίοδο 2002-2003 ο Φαν ντερ Φααρτ έκανε μόνο 21 εμφανίσεις στο πρωτάθλημα σκοράροντας 18 γκολ. Στο πρώτο μισό της σαιζόν 2003-2004 οι εμφανίσεις του Φαν ντερ Φααρτ ήταν πολύ κακές. Ο ίδιος παραδέχτηκε ότι είχε παραπάνω κιλά, ενώ τα ΜΜΕ τον κριτίκαραν για τον ιδιωτικό τρόπο ζωής του. Έγινε μια ισχυρή παρουσία ξανά καθώς ο Άγιαξ πήρε ένα ακόμα πρωτάθλημα. Εκείνη την περίοδο είχε καθιερωθεί ως ένας από τους αστέρες της ομάδας του Άγιαξ και ως ένας από τους πιο δημοφιλείς παίκτες στην Ολλανδία.
Ο Φαν ντερ Φααρτ έγινε αρχηγός στην ομάδα για τη σεζόν 2004-2005 από τον προπονητή Ρόναλντ Κούμαν. Κατά τη διάρκεια ενός διεθνούς αγώνα στις 18 Αυγούστου 2004 τραυματίστηκε από τον τότε συμπαίκτη του στην ομάδα Ζλάταν Ιμπραΐμοβιτς και έτσι ο Σουηδός πουλήθηκε στη Γιουβέντους δύο εβδομάδες μετά ύστερα από κάποιες κατηγορίες ότι ο Ιμπραΐμοβιτς χτύπησε τον Φαν ντερ Φααρτ επίτηδες. Ως αποτέλεσμα ο Φαν ντερ Φααρτ πήρε τη θέση του Ιμπραΐμοβιτς ως επιθετικός. Ήταν στεναχωρημένος διότι έπαιζε εκτός θέσης και μετά την άρνηση του να παίξει στα πλάγια σε έναν αγώνα Τσάμπιονς Λιγκ του αφαιρέθηκε το περιβραρχιόνιο από τον Ρόναλντ Κούμαν. Τον Σεπτέμβριο, σε ένα ματς εναντίον της Άντο ντεν Χάγκ οι φίλαθλοι φώναζαν συνθήματα κατά της αρραβωνιαστικιάς του Σίλβι Μάις με τους διαιτητές να διακόπτουν τον αγώνα αρκετές φορές. Μετά τον αγώνα ανακοίνωσε ότι θα έφευγε από την ομάδα στο τέλος της σεζόν.
Αμβούργο
Σε εκείνο το σημείο οι εμφανίσεις του Φαν ντερ Φααρτ τράβηξαν το ενδιαφέρον μερικών από τους μεγαλύτερους συλλόγους της Ευρώπης όπως η ΑΚ Μίλαν. Όμως το καλοκαίρι του 2005 υπέγραψε για τον γερμανικό σύλλογο Αμβούργο. Η αξίας 5,5 εκατομμυρίων ευρώ μεταγραφή του στο Αμβούργο παραξένεψε πολλούς. Πολλοί άλλοι μεγαλύτεροι σύλλογοι είχαν δείξει ενδιαφέρον αλλά αυτός προτίμησε το Αμβούργο. Ο θρύλος του Άγιαξ Γιόχαν Κρόιφ σχολίασε, Δεν ξέρω τι να πω σχετικά με αυτό ή το τι κάνει ο Ράφαελ Φαν ντερ Φααρτ στο Αμβούργο. Έπαιξε καθοριστικό ρόλο στην εκπληκτική εκτός έδρας πορεία του Αμβούργου εκείνη τη σεζόν, σκοράροντας σε κάθε από τα πρώτα τέσσερα παιχνίδια της ομάδας στο πρωτάθλημα. Στην πραγματικότητα, στον πρώτο ενάμιση χρόνο του στη Γερμανία η ομάδα του δεν έχασε ούτε σε έναν αγώνα όση διάρκεια ήταν στον αγωνιστικό χώρο. Ο Φαν ντερ Φααρτ τελείωσε τη χρονιά ως ο πρώτος σκόρερ της ομάδας με 16 γκολ σε όλες τις διοργανώσεις με το Αμβούργο να τερματίζει τρίτο στο πρωτάθλημα. Επίσης κέρδισαν το Κύπελλο Ιντερτότο.
Την αγωνιστική περίοδο 2006-2007 έγινε αρχηγός της ομάδας. Αυτή η σεζόν αποδείχτηκε μια δύσκολη για τον σύλλογο και παρ'όλο τα τρία γκολ που σημείωσε ο Φαν ντερ Φααρτ στο Τσάμπιονς Λιγκ η ομάδα δεν πέρασε από τη φάση των ομίλων. Επίσης η ομάδα βρισκόταν για αρκετούς μήνες στην τελευταία θέση του βαθμολογικού πίνακα στο πρωτάθλημα. Όμως με τον ερχομό του συμπατριώτη του Φαν ντερ Φααρτ Χουμπ Στέφενς στην ομάδα ως προπονητής το Αμβούργο ανέβηκε πολλές θέσεις στον βαθμολογικό πίνακα και τερμάτισε στην έβδομη θέση και προκρίθηκε για το Κύπελλο Ιντερτότο το οποιό και κέρδισε για άλλη μια φορά.
Ρεάλ Μαδρίτης
Στις 4 Αυγούστου η Ρεάλ Μαδρίτης και το Αμβούργο έφτασαν σε συμφωνία για να μεταγραφεί ο παίκτης από τον έναν σύλλογο στον άλλον. Η μεταγραφή που θα άξιζε 13 εκατομμύρια ευρώ. Ο Φαν ντερ Φααρτ ο οποίος υπέγραψε πενταετές συμβόλαιο ήταν η μοναδική μεταγραφή της Ρεάλ για εκείνο το Καλοκαίρι. Στην παρουσίαση του παρόντες ήταν πάνω από 2.000 φίλαθλοι της Ρεάλ Μαδρίτης. Άλλαξε το νούμερο από το 19 στο 23 διότι ο συμπαίκτης του Γουέσλεϊ Σνάιντερ πήρε το 10 ύστερα από τη φυγή του Ρομπίνιο στη Μάντσεστερ Σίτι. Στο ντεμπούτο του εναντίον της Νουμάνθια σκόραρε το πρώτο του γκολ για τη Ρεάλ σε μια νίκη 4-3. Στις 24 Σεπτεμβρίου σκόραρε ένα χατ-ρικ εναντίον της Σπόρτινγκ Χιχόν. Τον Οκτώβριο του 2008 ήταν υποψήφιος για τη Χρυσή Μπάλα μαζί με πολλούς άλλους παίκτες του Ισπανικού Πρωταθλήματος. Το βραβείο τελικά πήγε στον Κριστιάνο Ρονάλντο της Μάντσεστερ Γιουνάιτεντ και μελλοντικό συμπαίκτη του. Για το δεύτερο μισό της 2008-2009 σεζόν ο Φαν ντερ Φααρτ χρησιμοποιούνταν συνήθως ως αλλαγή από τον προπονητή Χουάντε Ράμος κάτι το οποίο οδήγησε σε φήμες μεταξύ μαλώματος μεταξύ παίκτη και προπονητή. Παρά το ενδιαφέρον της Τσέλσι, της Άρσεναλ και της Λίβερπουλ ο Φαν ντερ Φααρτ αρνήθηκε κάποια επαφή με τους αγγλικούς συλλόγους.
Κατά τη διάρκεια του καλοκαιριού του 2009 φημολογούνταν ότι ο Φαν ντερ Φααρτ θα έφευγε από την Ισπανία αφού είχε ενημερωθεί ότι δεν ήταν στα πλάνα του προπονητή της ομάδας Μανουέλ Πελεγκρίνι. Το νούμερο του 23 που φορούσε στη φανέλα είχε δοθεί στον Εστεμπάν Γρανέρο για την προετοιμασία, αφήνοντας τον χωρίς νούμερο. Όμως στο τέλος της μεταγγραφικής περιόδου συμφώνησε με τη διοίκηση της Ρεάλ Μαδρίτης να μείνει στην ομάδα καθώς ο αριθμός παικτών είχε μειωθεί στους 25 αφού οι συμπατριώτες του Άριεν Ρόμπεν, Κλας-Γιάν Χούντελαρ, και Γουέσλεϊ Σνάιντερ έφυγαν από την ομάδα. Ο Φαν ντερ Φααρτ ξαναπήρε το αρχικό του νούμερο 23. Ένας τραυματισμός του Κακά έδωσε την ευκαιρία στον Φαν ντερ Φααρτ να ξαναγίνει σημαντικός για τους Μαδριντίστας και πάλι. Στις 20 Δεκεμβρίου, σκόραρε δύο γκολ εναντίον της Ρεάλ Σαραγόσα σε μία νίκη 6-0. Ο παίκτης εξέφρασε την επιθυμία του να μείνει στη Ρεάλ Μαδρίτης τουλάχιστον μέχρι το τέλος του συμβολαίου του.
Τότεναμ
Στις 31 Αυγούστου 2010, δύο ώρες πριν κλείσει η μεταγραφική περίοδος, η Τότεναμ έκανε μια πρόταση 11 εκατομυρίων Ευρώ για τον Φαν ντερ Φααρτ. Η Πρέμιερ Λιγκ ανακοίνωσε στις 1 Σεπτεμβρίου ότι έδωσε ειδική άδεια στην Τότεναμ να αγοράσει τον παίκτη λόγω κάποιων τεχνικών προβλημάτων. Υπέγραψε τετραετές συμβόλαιο στο Γουάιτ Χαρτ Λέιν και ανακοινώθηκε ότι θα φορούσε το νούμερο 11 για τα Σπιρούνια.Ο Φαν ντερ Φααρτ αρνήθηκε τις εικασίες ότι ήταν μια αποτυχία στη Ρεάλ Μαδρίτης και επιβεβαίωσε ότι έδινε τα πάντα και για τον σύλλογο και για τη χώρα του τα τελευταία δύο χρόνια και είπε ότι ήθελε να δείξει την ποιότητα του για τον καινούργιο του σύλλογο. Ο Φαν ντερ Φααρτ έκανε το ντεμπούτο του εναντίον της Γουέστ Μπρόμιτς Άλμπιον σε μια ισοπαλία 1-1 στις 11 Σεπτεμβρίου 2010. Την πρώτη του εμφάνιση στο Τσάμπιονς Λιγκ με την Τότεναμ την έκανε στον αγώνα εναντίον της Βέρντερ Βρέμης σε μια ισοπαλία 2-2, όπου έδωσε μια ασίστ στον Πίτερ Κράουτς.
Διεθνής Καριέρα
Ο Φαν ντερ Φααρτ έκανε το ντεμπούτο του στην ηλικία των 18 εναντίον της Ανδόρρας στις 6 Οκτωβρίου 2001. Ήταν μέλος των ομάδων που συμμετείχαν στο Ευρωπαϊκό Πρωτάθλημα Ποδοσφαίρου 2004, Ευρωπαϊκό Πρωτάθλημα Ποδοσφαίρου 2008, Ευρωπαϊκό Πρωτάθλημα Ποδοσφαίρου 2012, στο Παγκόσμιο Κύπελλο Ποδοσφαίρου 2006 και στο Παγκόσμιο Κύπελλο Ποδοσφαίρου 2010. Στις 15 Αυγούστου 2012, αγωνίστηκε για 100η φορά με την Εθνική Ομάδα σε αγώνα εναντίον του Βελγίου.
Σύλλογοι
(μέχρι τις 4 Ιουνίου 2012)
Εθνική Ομάδα
!Σύνολο||109||25
Ομαδικές
Άγιαξ
Αμβούργο
Ρεάλ Μαδρίτης
Εθνική Ολλανδίας
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές Εθνικής Ολλανδίας Κ17 Κατηγορία:Ποδοσφαιριστές Εθνικής Ολλανδίας Κ19 Κατηγορία:Ποδοσφαιριστές Εθνικής Ολλανδίας Κ21 Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Αμβούργο ΣΦ Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Σουπερλίγκα Δανίας Κατηγορία:Ποδοσφαιριστές ΦΚ Μίντιλαντ Κατηγορία:FIFA Century Club Κατηγορία:Ξένοι ποδοσφαιριστές στη Δανία Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στη Γερμανία
Ερρίκος Θ΄ της Σουηδίας
Ο Έρικ Θ΄ της Σουηδίας, γνωστός και ως Έρικ ο Άγιος ήταν βασιλιάς της Σουηδίας (1156-1160). Δεν έχουν επιβιώσει ιστορικά στοιχεία για τη βασιλεία του, καθώς οι πληροφορίες που είναι γνωστές σήμερα βασίζονται σε μετέπειτα αφηγήσεις, που τον καθιέρωσαν ως Άγιο. Το ρωμαιοκαθολικό μαρτυρολόγιο τον ονομάζει Άγιο, που η μνήμη του εορτάζεται στις 18 Μαΐου.
Πιθανολογείται η καταγωγή του από τους Γεάτες, όπως και άλλες δυναστικές οικογένειες της Σουηδίας. Από το 1150 ήταν εχθρός με τον Σβέρκερ Α΄, ο οποίος είχε ανεβεί στο θρόνο γύρω στο 1130 και δολοφονήθηκε το 1156, όταν και ο Έρικ αναγνωρίστηκε ως Βασιλιάς στις περισσότερες επαρχίες του βασιλείου.
Η βασιλεία του Έρικ Θ΄ τερματίστηκε αρκετά σύντομα όταν δολοφονήθηκε στην Ουψάλα, το 1160. Λέγεται ότι δολοφόνος του ήταν ο Έμουντ Ουλβμπάνε, άτομο που είχε προσληφθεί για να εξυπηρετήσει τα συμφέροντα της δυναστείας του Σβέρκερ. Όμως, υπάρχει και η άποψη ότι τον δολοφόνο τον είχε ορίσει ο Μάγκνους Χένρικσον, διεκδικητής του σουηδικού θρόνου.
Παραπομπές
Κατηγορία:Βασιλείς της Σουηδίας Κατηγορία:Οίκος του Έρικ
Τζάκσον (Ρωσία)
Η νήσος Τζάκσον (ρωσικά: Остро́в Дже́ксона) είναι ρωσικό νησί στον Αρκτικό ωκεανό και ειδικότερα το όγδοο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζέμλια Γκεόργκα (Γη του Γεωργίου), τη Γη του Βίλτσεκ, τη νήσο Γκράχαμ Μπελ, τη Γη της Αλεξάνδρας, το Χωλ, το Σόλσμπερι και το Μακλίντοκ. Έχει έκταση 521 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 481 μέτρων. Το νησί πήρε το όνομα του από τον Βρετανό εξερευνητή Φρέντερικ Τζορτζ Τζάκσον και διοικητικά ανήκει στην περιφέρεια Αρχάγγελσκ.
Εξωτερικοί σύνδεσμοι
Κατηγορία:Περιφέρεια Αρχάγγελσκ Κατηγορία:Νησιά της Ρωσίας
Άγιος άμεσα
Το «Άγιος άμεσα» (ιταλ. Santo subito) είναι ιταλικό σύνθημα, που αντήχησε στην πλατεία Αγίου Πέτρου στη Ρώμη, τον Απρίλιο του 2005, εκφράζοντας το αίτημα για άμεση αγιοποίηση του πάπα Ιωάννη Παύλου Β΄.
Η έκφραση γεννήθηκε κατά τη διάρκεια της τεράστιας συσσώρευσης Καθολικών πιστών στη Ρώμη, με αφορμή τον θάνατο (2 Απριλίου) και την κηδεία (8 Απριλίου) του Ιωάννη Παύλου Β΄. Εν προκειμένω, πλήθος πιστών, κυρίως νέων, παρήλασε φωνάζοντας το σύνθημα και υψώνοντας πανό όπου αυτό αναγραφόταν.
Η ανακήρυξη δια βοής ενός αγίου από μέρος των πιστών δεν αποτελούσε κανονική πρακτική τής Καθολικής Εκκλησίας: η παπική βούλα Novae Leges pro Causis Sanctorum (Νέοι Κανόνες περί Αγιοκατατάξεων), του 1983, ορίζει ότι η διαδικασία αγιοποίησης δεν μπορεί να αρχίσει προτού παρέλθουν πέντε χρόνια από τον θάνατο του υποψηφίου. Εντούτοις, στις 28 Απριλίου 2005, ο πάπας Βενέδικτος ΙΣΤ΄, διάδοχος του πάπα Ιωάννη Παύλου Β΄, ενέκρινε το αίτημα των πιστών, απαλλάσσοντας από το χρονικό διάστημα της πενταετούς αναμονής μετά θάνατον για το άνοιγμα της υπόθεσης οσιοποίησης και αγιοποίησης. Η υπόθεση ανοίχθηκε επίσημα στις 28 Ιουνίου του ίδιου έτους και ο πάπας Ιωάννης Παύλος Β΄ οσιοποιήθηκε την 1η Μαΐου 2011.
Χάρη στα μέσα μαζικής ενημέρωσης η συνθηματική φράση διαδόθηκε ταχύτατα σε όλη την Ιταλία και κατέστη μάλιστα ευρέως γνωστή ως χιουμοριστική ατάκα. Η έκφραση «άγιος άμεσα» χρησιμοποιείται - συχνός χρήστης είναι ο Ιταλός δημοσιογράφος Marco Travaglio - με χιουμοριστική και παρωδική διάθεση, αναφορικά με τα σπουδαία, ή θεωρούμενα ως τέτοια, κατορθώματα ενός ή περισσοτέρων ατόμων. Για παράδειγμα, το 2006, οι πρωταθλητές της εθνικής ομάδας ποδοσφαίρου της Ιταλίας έγιναν δεκτοί υπό τις ιαχές «άγιοι άμεσα».
Κατηγορία:Πάπες 20ού αιώνα Κατηγορία:Φράσεις
Λύγκος (αποσαφήνιση)
Με την ονομασία Λύγκος μπορεί να αναφερόμαστε σε:
Πάουλο Φρέιρε
Ο Πάουλο Φρέιρε (1921-1997) ήταν παιδαγωγός και φιλόσοφος από τη Βραζιλία.
Μαρία (Ζαφείρης)
Η Μαρία, Μαριώ ή Μαριγώ και Ζαφείρης ήταν αγωνίστρια της επανάστασης του 1821.
Βιογραφία
Η Μαρία ήταν Οθωμανή που την βρήκε ο Γεώργιος Καραϊσκάκης κοντά στην Τριπολιτσά. Τη βάφτισε χριστιανή με το όνομα Μαρία. Τον ακολουθούσε παντού σε όλες τις εκστρατείες του και στις συναντήσεις με άλλους καπετάνιους, γι' αυτό και ήταν γνωστή ως η Μαριώ του Καραϊσκάκη. Του μαγείρευε και τον φρόντιζε. Μάλιστα, για να μην δημιουργούνται σχόλια από τους άλλους στρατιώτες, ντυνόταν αντρικά, έφερε άρματα, πολεμούσε μαζί με τον Καραϊσκάκη, και χρησιμοποιούσε το όνομα Ζαφείρης.
Δεν υπάρχουν ακριβή στοιχεία για την καταγωγή της, ίσως ήταν από την Πελοπόννησο ή από την Κωνσταντινούπολη. Λέγεται ότι ήταν όμορφη. Παραδίδεται ένα περιστατικό με πρωταγωνιστές τον Καραϊσκάκη, τη σύζυγο του και τη Μαριώ: πήγαν κάποτε ο Καραϊσκάκης και η Μαριώ μαζί στο σπίτι της οικογένειας του Καραϊσκάκη. Εκεί η γυναίκα του Γκόλφω Ψαρογιαννοπούλου, που δεν κατάλαβε ότι ήταν γυναίκα, έκανε παράπονα στον Καραϊσκάκη ότι ο Ζαφείρης πείραζε τις ψυχοκόρες της.
Λίγο πριν πεθάνει ο Καραϊσκάκης, την πάντρεψε με έναν στρατιώτη του, της έδωσε προίκα και με τη διαθήκη του 4.000 γρόσια. Έκτοτε δεν υπάρχει καμία αναφορά στη Μαρία.
Παραπομπές
Κατηγορία:Αγωνίστριες του 1821
Πάουλο Φρέιρε
Βιογραφία
Το 1943, γράφτηκε στη Νομική Σχολή στο Πανεπιστήμιο του Ρεσίφε. Σπούδασε επίσης φιλοσοφία. Αργότερα εργάστηκε ως καθηγητής σε σχολεία της δευτεροβάθμιας εκπαίδευσης.
Το 1961 διορίστηκε διευθυντής του τμήματος Πολιτισμικής Επέκτασης του Πανεπιστημίου του Ρεσίφε. Το 1967 δημοσίευσε το πρώτο του βιβλίο στη Βραζιλία με τίτλο «Η εκπαίδευση ως πρακτική ελευθερίας».
Το πιο διάσημο βιβλίο του είναι η «Παιδαγωγική των Καταπιεσμένων», η οποία δημοσιεύτηκε στα αγγλικά το 1970 και στα ισπανικά.
Ο Φρέιρε ήταν μέχρι πρόσφατα μέλος του Κέντρου για τη μελέτη της ανάπτυξης και της κοινωνικής αλλαγής και έκτακτος καθηγητής του Κέντρου Μελετών για την εκπαίδευση και την ανάπτυξη του πανεπιστημίου του Χάρβαρντ. Στη Χιλή, είχε τη θέση του Συμβούλου στο Ινστιτούτο Ερευνών και Εκπαίδευσης για την αγροτική μεταρρύθμιση της UNESCO. Προηγουμένως ήταν γενικός γραμματέας του Υπουργείου Παιδείας και γενικός συντονιστής του Εθνικού Προγράμματος ενάντια στον αναλφαβητισμό των ενηλίκων στη Βραζιλία.
Προσωπική ζωή
Το 1944 παντρεύτηκε την Έλζα Μάια Κόστα ντε Ολιβέιρα κι έκαναν πέντε παιδιά.
Το 1986, η Έλζα πέθανε και ο Φρέιρε έπεσε σε βαρύ πένθος για πολύ καιρό.
Αργότερα παντρεύτηκε τη Μαρία Αράουχο.
Ανάλυση του έργου του
Ο Πάουλο Φρέιρε είναι ένας από τους κορυφαίους στον κόσμο σύγχρονους εκπαιδευτικούς και κοινωνιολόγους. Η σκέψη του εκφράζει την απάντηση ενός δημιουργικού μυαλού και μιας συνείδησης στην αθλιότητα και δυστυχία, όπου ζούσαν οι καταπιεσμένες μάζες γύρω του. Η οικονομική κρίση του 1929 έπληξε και τη μικροαστική οικογένειά του. Η εμπειρία αυτή επέδρασε αφάνταστα στον χαρακτήρα και στη σκέψη του και τον έκανε να ορκιστεί σε ηλικία έντεκα ετών ότι θα αφιερώσει τη ζωή του ενάντια στην πείνα και την εξαθλίωση «για να μην νιώσουν τα άλλα παιδιά την αγωνία που ο ίδιος ένιωσε».
Οι ιδέες και το παιδαγωγικό σχήμα που έθεσε σε εφαρμογή στηρίζονται στην κοινωνική πραγματικότητα των χωρών της Λατινικής Αμερικής, ειδικότερα της Βραζιλίας. Το έργο το οποίο ανέλαβε βασίζεται στις προσπάθειες που έκανε η Κούβα να εξαλείψει τον αναλφαβητισμό παρακινώντας τη δημοκρατική κυβέρνηση της Βραζιλίας να προχωρήσει σε ανάλογες προσπάθειες. Το παιδαγωγικό πρόγραμμα που έθεσε σε εφαρμογή αφορούσε την εκπαίδευση των ενηλίκων. Ωστόσο, η σημασία του έργου του δεν περιορίζεται μόνο στην εκπαίδευση των ενηλίκων αλλά όλων των ηλικιών και όλων των χωρών. αριστερά|μικρογραφία|Πάουλο Φρέιρε, 1963. Η προσέγγιση που κάνει στο πρόβλημα της εκπαίδευσης ξεκινά από τις φιλοσοφικές του θέσεις για τον άνθρωπο και τον περίγυρό του. Αν χαρακτήριζε κανείς το κίνημά του ανθρωπιστικό, θα ήταν πιο κοντά στην αλήθεια, αλλά θα έπρεπε να προσθέσει ότι το κίνημά του αγκαλιάζει τις πρακτικές προεκτάσεις των ιδεών της πρώτης περιόδου του Μαρξ καθώς και της υπαρξιστικής φιλοσοφίας. Ο Φρέιρε πιστεύει ότι οι μαθητές όλων των ηλικιών είναι ικανοί να μετασχηματίσουν την πραγματικότητα και να απελευθερωθούν από τις αιτιοκρατικές μορφές ύπαρξης και ότι μπορούν να χρησιμοποιήσουν την κριτική τους νοημοσύνη για να απομυθοποιούν και να αποκρυπτογραφούν τους τρόπους με τους οποίους βλέπουν τους εαυτούς τους και τον περίγυρό τους. Για τον Φρέιρε, ο λαός θα είναι ελεύθερος όταν σταματήσει να βλέπει τον κόσμο ντετερμινιστικά, προκαθορισμένα και μοιρολατρικά.
Ο Φρέιρε γνωρίζει ότι η παιδεία δεν είναι μια διαδικασία θαυματουργική, που από μόνη της μπορεί να δημιουργήσει τις αναγκαίες προϋποθέσεις για να μεταβεί το έθνος από τη μια εποχή σε μια άλλη. Η παιδεία από μόνη της δεν μπορεί να κάνει τίποτε, γιατί είναι γεγονός πως μόνη της και μόνο με τις δικές της δυνάμεις μηδενίζει την αναντίρρητή της δύναμη ως όργανο αλλαγής. Η παιδεία δεν είναι απόλυτη αξία αυτή καθεαυτή. Κατά τον Φρέιρε, δεν υπάρχει ουδέτερη παιδευτική διαδικασία. Η παιδαγωγική παρέμβαση λειτουργεί ως όργανο για να διευκολύνει την αφομοίωση της νέας γενιάς μέσα στη λογική του τρέχοντος συστήματος και στην προσαρμογή της σε αυτό ή γίνεται «άσκηση ελευθερίας». Η παιδεία ως άσκηση ελευθερίας είναι μια γνωσιολογική κατάσταση. Στην παιδευτική διαδικασία απελευθέρωσης ο παιδαγωγός- μαθητής και ο μαθητής-παιδαγωγός είναι και οι δύο Υποκείμενα γνώσης μπροστά στα προς γνώση αντικείμενα. Όσοι μονοπωλούν τη σοφία, δεν ανέχονται τον διάλογο. Ο διάλογος είναι απειλή για την παντοδυναμία τους.
Φρέιρε και κριτική
Ο Φρέιρε δίδασκε στο πανεπιστήμιο του Ρεσίφε της Βραζιλίας, όταν του ανέθεσαν να μελετήσει το πρόβλημα της καταπολέμησης του αναλφαβητισμού στη Βορειοανατολική Βραζιλία, το φτωχότερο γεωγραφικό διαμέρισμα της χώρας, όπου ζούσαν πολλά εκατομμύρια φτωχών αγροτών, βουτηγμένων στην ένδεια, στις επιδημίες, στις ξηρασίες και στη μοιρολατρία. Όλες οι οικογένειες δουλεύουν στα μεγάλα κτήματα των λίγων μεγαλοτσιφλικάδων.
Ο Φρέιρε εξακολουθεί να εργάζεται πάνω στις ιδέες που έθεσε σε εφαρμογή στη Βραζιλία και στη Χιλή. Τώρα υπηρετεί στο Γραφείο του Παγκοσμίου Συμβουλίου των Εκκλησιών και είναι διευθυντής του δικού του Ινστιτούτου «Πολιτισμική Δράση» στη Γενεύη. Όπως ήταν επόμενο, δέχτηκε πολλές επιθέσεις για τις ιδέες του και για τα προγράμματα εκπαίδευσης ενηλίκων. Τον αποκάλεσαν «αγράμματο» και εισηγητή μιας ουδέτερης μεθόδου, που ούτε και τον ίδιο δίδαξε πώς να διαβάζει και να γράφει. Τον κατηγόρησαν ακόμη ότι επαίρεται πως ανακάλυψε τον διάλογο («ποτέ δεν έκανα μια τέτοια δήλωση», λέει ο ίδιος). Όσον αφορά την έλλειψη πηγαιότητας, απαντά ο Φρέιρε, ότι δεν έχεις παρά να θυμηθείς τον Ντιούι, για τον οποίο η πηγαιότητα δεν βρίσκεται στο ασυνήθιστο και στο περίεργο, αλλά στην ικανότητα να χρησιμοποιείς τα καθημερινά πράγματα σε δουλειές που οι άλλοι δεν μπόρεσαν να τις φανταστούν. Αναφέρει ο ίδιος:
Η διαδικασία ενάντια στον αναλφαβητισμό των ενηλίκων ως πράξη απόκτησης γνώσεων
Ο Φρέιρε έθεσε τους αναλφάβητους στο κέντρο του παιδαγωγικού του μοντέλου και τους παρουσιάζει «όχι απλώς ως υποκείµενα τα οποία έχουν ανάγκη µιας παιδαγωγικής ενίσχυσης, αλλά ως υποκείµενα µε δικό τους γνωστικό υπόβαθρο και κεφάλαιο εµπειριών, τα οποία ωστόσο, λόγω συγκεκριμένων ιεραρχικών σχέσεων και σχέσεων εξουσίας, εµποδίζονται να διαµορφώνουν αυτόνοµα την πορεία της ζωής τους».
Όταν μιλούσε για τη διδασκαλία των αναλφάβητων ενηλίκων, δεν περιόριζε την παρέµβασή του σε µια παιδαγωγικά αποτελεσµατική μέθοδο εκμάθησης της ανάγνωσης. Η παράλληλη επιλογή των κατάλληλων αξιών, οι οποίες θα είχαν ως κέντρο τον άνθρωπο και θα βοηθούσαν τους καταπιεσµένους να αντιληφτούν την κατάστασή τους, ήταν εξίσου ή και περισσότερο απαραίτητη. Η σύνδεση κοινωνικής πραγµατικότητας και συνείδησης των αναλφάβητων αποτελεί κεντρικό στοιχείο της παιδαγωγικής µεθόδου του. «Ο αλφαβητισµός οφείλει να αναδεικνύει και να αξιοποιεί τις δυνατότητες των ανθρώπων. Μέσα από ένα πνεύµα κριτικής των διαδικασιών της ζωής τους, πρέπει να γίνεται προϋπόθεση για κοινωνική και µορφωτική απελευθέρωση µε απώτερο στόχο τη συµµετοχή στη µεταµόρφωση της κοινωνίας».
Βασική αρχή της παιδαγωγικής του είναι η κατάργηση της διχοτόµησης µεταξύ διδασκαλίας και µάθησης. Δύο από τα βασικά χαρακτηριστικά της προσέγγισής του είναι ο διάλογος και η διατύπωση και συζήτηση προβληµάτων. Ο διάλογος είναι µια «συνάντηση µεταξύ ανθρώπων, µε ενδιάµεσο την πραγµατικότητα, για την ανακάλυψη και ονοµάτιση αυτής της πραγµατικότητας. Ο διάλογος είναι µια υπαρξιακή αναγκαιότητα».
Ρόλος του εκπαιδευτικού είναι να προτείνει προβλήματα σχετικά με τις κωδικοποιημένες υπαρξιακές καταστάσεις για να βοηθήσει τους μαθητές να πετύχουν μια αυξανόμενη κριτική αντίληψη της πραγματικότητάς τους.
Ο Φρέιρε και οι "Δέκα επιστολές προς εκείνους που τολμούν να διδάσκουν"
Πρόκειται για ένα διεισδυτικό βιβλίο που προσπαθεί να δώσει απάντηση στα στερεότυπα που κυριαρχούν τα τελευταία χρόνια στα εκπαιδευτικά συστήματα. Στο βιβλίο αυτό, ο Φρέιρε μιλά στους εκπαιδευτικούς με βάση την εμπειρία του ως δάσκαλος και θεωρητικός της παιδαγωγικής.
Winner (συγκρότημα)
Οι Winner (κορεατικά: 위너), περισσότερο γνωστοί ως WINNER, είναι ένα νοτιοκορεατικό boy band, που αποτελείται από τέσσερα μέλη, τον Jinwoo, τον Seunghoon, τον Mino και τον Seungyoon. Το συγκρότημα δημιουργήθηκε το 2013, από την νοτιοκορεατική εταιρεία YG Entertainment, μετά τη νίκη τους στον τηλεοπτικό διαγωνισμό WIN: Who Is Next. Τον ντεμπούτο τους δίσκο, τον κυκλοφόρησαν στις 17 Αυγούστου 2014, με τίτλο 2014 S/S. Αρχικά το συγκρότημα ήταν πενταμελές, αλλά ο Taehyun, που ήταν στην αρχική του σύνθεση, αποχώρησε το 2016, για προσωπικούς λόγους. Ήδη από τη στιγμή της κυκλοφορίας του πρώτου άλμπουμ τους συνάντησαν επιτυχία, με την The Korea Herald, να αναφέρει χαρακτηριστικά ότι για νέο συγκρότημα, η επιτυχία τους ήταν πρωτοφανής. Το σχήμα έχει επιτυχία κι εκτός της Νότιας Κορέας.
Πάουλο Φρέιρε
Ο Φρέιρε και οι "Δέκα επιστολές προς εκείνους που τολμούν να διδάσκουν"
Ο συγγραφέας υποστηρίζει ότι η επιτυχία του δασκάλου εξαρτάται από τη σταθερή αφοσίωσή του στη μάθηση και στην κατάρτιση, ως μέρος μιας συνεχούς αξιολόγησης της διδακτικής του πράξης μέσα στην τάξη. Η αποστολή του δασκάλου είναι ευχάριστη και απαιτητική. Χρειάζεται σοβαρότητα και επιστημονική, σωματική και συναισθηματική προετοιμασία. Είναι μια αποστολή που απαιτεί από αυτούς που αφοσιώνονται στη διδασκαλία να καλλιεργήσουν ένα είδος αγάπης, όχι μόνο για τους άλλους, αλλά και γι’ αυτήν καθαυτή τη διαδικασία που ενυπάρχει στη διδασκαλία. Είναι αδύνατο να διδάξει ο δάσκαλος χωρίς το θάρρος να αγαπάει, χωρίς το θάρρος να προσπαθεί χίλιες φορές προτού τα παρατήσει. Παρατηρώντας την περιέργεια των μαθητών του και τον τρόπο που αναπτύσσουν στρατηγικές μάθησης, βοηθείται να προσεγγίσει αμφιβολίες, επιτυχίες και τα δικά του λάθη. Όταν είναι ανοιχτός να αναγνωρίσει τους διαφορετικούς δρόμους που ακολουθούν τα παιδιά για να μάθουν, τότε αναδιαμορφώνει διαρκώς τα μονοπάτια της δικής του περιέργειας, ανοίγοντας τις πόρτες σε τρόπους μάθησης που θα ωφελήσουν όλους μέσα στην τάξη. Το βιβλίο απευθύνεται σε όλους όσους διδάσκουν και τους καλεί να στοχαστούν κριτικά για το νόημα της διδακτικής πράξης, καθώς και για τη σημασία της μάθησης. Είναι ένα βιβλίο σημαντικό όχι μόνο για τους εκπαιδευτικούς αλλά και για όλους όσους με οποιονδήποτε τρόπο έχουν σχέση με την εκπαίδευση και τις διαδικασίες που αναπτύσσονται στο εσωτερικό της.
Winner (συγκρότημα)
Το 2014 S/S ήταν το γρηγορότερο κορεατικό άλμπουμ που έφτασε στο νούμερο 1 των αμερικανικών Billboard World Album Chart, ενώ στο νούμερο 1 έφτασε και στα νοτιοκορεατικά Gaon, ίδια θέση κατέλαβε και το πρώτο single, ονόματι "Empty". Έως και τον Οκτώβριο του 2019, είναι το μοναδικό σχήμα που έχει όλα του τα singles στην κορυφή του Melon. Η επιτυχία τους έφτασε σε όλη την Ασία, συμμετέχοντας σε μεγάλους μουσικούς διαγωνισμούς σε όλη την ήπειρο, όπως στο Melon Music Awards το MTV Asia Music Gala και το Style Icon Awards. Μετά την πρώτη τους κυκλοφορία έως τετραμελές σχήμα, το Fate Number For, έγιναν το πρώτο συγκρότημα στη Νότια Κορέα, που ενώ ήταν "chart-in", κατάφερε να πουλήσει 2,5 εκατομμύρια ψηφιακά αντίτυπα και να έχει πάνω από 100 εκατομμύρια streams στο Gaon.
Πάουλο Φρέιρε
Εξωτερικοί σύνδεσμοι
Κατηγορία:Βραζιλιάνοι φιλόσοφοι Κατηγορία:Παιδαγωγοί Κατηγορία:Φιλόσοφοι του 20ού αιώνα
Winner (συγκρότημα)
Εξωτερικοί σύνδεσμοι
Κατηγορία:K-pop συγκροτήματα
Φίλιπ Σάιντεμαν
Ο Φίλιπ Σάιντεμαν (γερμ. Philipp Scheidemann, * 26 Ιουλίου 1865 στο Κάσσελ, † 29 Νοεμβρίου 1939 στην Κοπεγχάγη) ήταν ηγετικό στέλεχος του Σοσιαλδημοκρατικου Κόμματος της Γερμανίας κατά τη διάρκεια του Α΄ Παγκοσμίου Πολέμου. Τον Νοέμβριο του 1918, όταν ξέσπασε η επανάσταση των ναυτών στο Κίελο και των εργατών σε διάφορες πόλεις της Γερμανίας, κήρυξε από το παράθυρο του μεγάρου του Ράιχσταγκ έκπτωτη τη γερμανική μοναρχία (τον Κάιζερ Γουλιέλμο) και ανακήρυξε τη Γερμανική Δημοκρατία. Η καθεστωτική αλλαγή επικυρώθηκε μερικούς μήνες αργότερα από τη Συντακτική Συνέλευση που ψήφισε στη Βαϊμάρη το δημοκρατικό Σύνταγμα της Γερμανίας, που ίσχυσε μέχρι την άνοδο του Χίτλερ στην εξουσία. Στις 13 Φεβρουαρίου 1919 ανέλαβε καθήκοντα ως ο πρώτος δημοκρατικά εκλεγμένος καγκελάριος της Γερμανίας, αλλά παραιτήθηκε στις 20 Ιουνίου λόγω της αντίθεσής του προς την υπογραφή της Συμφωνίας των Βερσαλλιών.
Εξωτερικοί σύνδεσμοι
Κατηγορία:Καγκελάριοι της Γερμανίας Κατηγορία:Πολιτικοί της Δημοκρατίας της Βαϊμάρης
Ταντέο ντι Μπάρτολο
μικρογραφία| Ταντέο ντι Μπάρτολο, Αυτοπροσωπογραφία, Λεπτομέρεια της Κοίμησης της Θεοτόκου, Βρίσκεται στο Duomo της Santa Maria dell'Assunta στο Montepulciano. Ο Ταντέο ντι Μπάρτολο (Taddeo di Bartolo, περ. 1363 - 26 Αυγούστου 1422), επίσης γνωστός ως Taddeo Bartoli, ήταν Ιταλός ζωγράφος της Σχολής της Σιένα κατά την πρώιμη Αναγέννηση. Είναι από τους καλλιτέχνες που περιγράφηκαν στις βιογραφίες καλλιτεχνών του Τζόρτζο Βαζάρι "Vite". Ο Βαζάρι ισχυρίζεται ότι ήταν θείος του Ντομένικο ντι Μπάρτολο.
Βιογραφία
Ο Ταντέο ντι Μπάρτολο γεννήθηκε στη Σιένα. Το ακριβές έτος της γέννησής του είναι άγνωστο, αλλά υπάρχει υποψία ότι είναι μεταξύ 1363-65. Ήταν γιος κάποιου Μπάρτολο ντι Μαέστρο Μίνο, κουρέα, και όχι του ζωγράφου Μπάρτολο ντι Φρέντι, όπως πίστευε ο Βαζάρι, και ως εκ τούτου δεν ήταν ο αδελφός του Αντρέα ντι Μπάρτολο. Γύρω στο 1389 μπήκε στη συντεχνία καλλιτεχνών της Σιένα, όπου σπούδασε την τέχνη της ζωγραφικής μεταξύ των συναδέλφων του από τη Σιένα. Το 1389 ο Ταντέο ταξίδεψε στο Κολλεγκάρλι (Collegarli), στους λόφους του Σαν Μινιάτο και στην Πίζα. Ο πίνακας της Ένθρονης Παναγίας και του Βρέφους, υπογεγραμμένος και χρονολογημένος το 1390 και δημιουργήθηκε στην εκκλησία του Σαν Πάολο στην Πίζα, είναι ένα από τα πρώτα τεκμηριωμένα έργα του Ταντέο. Το 1393, ο Ταντέο ταξίδεψε στο Σαν Τζιμινιάνο, όπου εκτέλεσε το ρετάμπλ της Παναγίας, του Βρέφους και των Αγίων (1395) για το Παρεκκλήσιο των Sardi and Campigli στον ναό του Σαν Φρανσέσκο. Η Παρθένος και το Βρέφος με Αγίους παρουσιάζει το παλαιότερο ύφος του Ταντέο. Οι λεπτές, κομψές μορφές και οι ρέουσες γραμμές των μοτίβων των υφασμάτων αντικατοπτρίζουν την επιρροή των προγενέστερων του από τη Σιένα, όπως οι Σιμόνε Μαρτίνι και Αμπρότζο Λορεντσέττι.
Το 1406, στον Ταντέο ανατέθηκε να καταστρέψει όλη την εικονογράφηση στο παρεκκλήσιο του Palazzo Pubblico και να ζωγραφίσει εκ νέου το εσωτερικό του. Πολλοί από αυτούς τους πίνακες αντιπροσωπεύουν τη Ζωή της Παναγίας, συμπεριλαμβανομένου του Θανάτου της Παναγίας, πίνακας στον οποίο κατεβαίνει ο Ιησούς, παίρνει το χέρι της και την υποδέχεται με τη μορφή βρέφους. Το 1422, ο Ταντέο πέθανε στη Σιένα, περίπου 60 ετών.
Εργα
Στο Collegiata di San Gimignano, ο Taddeo ζωγράφισε μια τοιχογραφία που απεικονίζει την Υπέρτατη κρίση. Το Δημοτικό Μουσείο του Σαν Τζιμινιάνο διαθέτει έναν πίνακα του Ταντέο που απεικονίζει τον Άγιο Τζιμινιάνο να κρατά την πόλη στην αγκαλιά του (περίπου 1391).
Ένα τρίπτυχο της Παναγίας και του Βρέφους με τον Άγιο Ιωάννη τον Βαπτιστή και τον Άγιο Ανδρέα, ζωγραφισμένο γύρω στο 1395, εκτίθεται στο Μουσείο Καλών Τεχνών Szépművészeti στη Βουδαπέστη. Ένα τεράστιο τρίπτυχο, Η Κοίμηση της Θεοτόκου, ζωγραφισμένο το 1401, εμφανίζεται στον Καθεδρικό ναό του 16ου αιώνα Santa Maria dell'Assunta στο Μοντεπουλτσιάνο.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Ζωγράφοι γοτθικού ρυθμού
The Listener
Παραγωγή
Η σειρά είναι παραγωγής από την Shaftesbury Films για το τηλεοπτικό δίκτυο CTV & CTV Secondary Network A και δημιουργήθηκε από τον Michael Amo. Το πρώτο επεισόδιο σκηνοθετήθηκε από τον Clement Virgo.Η παραγωγή άρχισε την άνοιξη του 2008. Πολλές σκηνές περιλαμβάνουν μπλε τόνους από φωτισμό ή αντικείμενα. Ο κύριος χαρακτήρας έχει μπλε μάτια.